જો બાળકો દરરોજ બે કલાકથી વધુ મોબાઈલનો ઉપયોગ કરતાં હોય તો તેમને આ રીતે ઉપયોગ કરવા ન દેવો. કારણ કે તેની સીધી અસર તેના મગજ પર પડે છે. અને તેના શારીરિક વિકાસ પર પણ અસર પડે છે. ડોકટરોનું કહેવું છે કે બાળક જ્યારે મોબાઈલનો ઉપયોગ કરે છે ત્યારે તે તેમાં ખોવાઈ જાય છે. જેમાં ગેઈમ્સને કારણે બાળક સતત તેમાં વ્યસ્ત રહે છે. આ ઉપરાંત મોબાઈલમાં વોટ્સએપ, ટિવટર અને ફેસબુક જેવી લત તેના માટે ખતરનાક સાબિત થઈ શકે તેમ છે. આવી લતના કારણે તેઓ અજાણ્યા લોકોના સંપર્કમા આવી જાય છે. અને નાદાનીમાં થતી માહિતીની આદાનપ્રદાનની બાબત તેમના માટે ઘણી વખત ઘાતક સાબિત થતી હોય છે. મોબાઈલનો સતત ઉપયોગ બાળક માટે ખતરનાક સાબિત થઈ શકે તેમ છે.